stanford-oval/wikipedia huggingface dataset:
Dirt-pyöräily

Dirt-pyörä
Dirt-pyöräily on maastopyöräilyn alalaji, jossa polkupyörällä hypitään hyppyreistä ja tehdään temppuja ilmassa sekä maassa. Dirt-pyörät poikkeavat muista pyöristä erityisesti siinä, että ne ovat muita pyöriä matalampia ja kestävämpiä.Alalla on kilpailuja, mutta harrastaminen on oma-aloitteista. Tavallisella maastopyörälläkin dirttiä voi harrastaa. Lajin temppuja ovat esimerkiksi linkku, no-footer, one-hander, table, one-footer, 180 ja 360. Dirt-pyörät ovat samankaltaisia kuin BMX-pyörät, mutta dirt-pyörissä ovat yleensä etujousitus ja pyörän tanko on samankaltainen, vaikkakin joskus lyhyempi kuin tavallisissa maastopyörissä temppujen tekemisen helpottamiseksi. Dirt-pyörä on myös kooltaan isompi kuin BMX-pyörä.
Core

| Core Stone Temple Pilots |
| --- | --- | --- |

Studioalbumin tiedot
 Äänitetty : 1. huhtikuuta 1992 - ?
 Julkaistu: 29. syyskuuta 1992
 Tuottaja(t): Brendan O'Brien
 Tyylilaji: grunge, alternative rock
 Kesto: 53.37
 Levy-yhtiö: Atlantic Records
Stone Temple Pilotsin muut julkaisut
|   | Core 1992 | Purple 1994 |
Core on yhtyeen Stone Temple Pilots ensimmäinen studioalbumi, joka julkaistiin levy-yhtiöstä Atlantic Records 29. syyskuuta 1992.
Albumi sisältää Stone Temple Pilotsin tunnetuimmatkenen mukaan? kappaleet kuten "Plush", "Creep", "Sex Type Thing", ja "Wicked Garden". Albumin menestys toi yhtyeelle kahdeksankertaisen platinalevyn RIAA:n asteikolla, eli sitä on myyty kahdeksan miljoonaa kappaletta ja se on yhtyeen myydyin albumi.
Kappaleluettelo

Dead & Bloated – 5.10 (säv. Weiland, R. DeLeo)
Sex Type Thing – 3.36 (säv. Weiland, D. DeLeo, Kretz)
Wicked Garden – 4.05 (säv. Weiland, R. DeLeo, D. DeLeo)
No Memory – 1.20 (säv. D. DeLeo)
Sin – 6.05 (säv. Weiland, R. DeLeo)
Naked Sunday – 3.50 (säv. Weiland, R. DeLeo, D. DeLeo, Kretz)
Creep – 5.33 (säv. Weiland, R. DeLeo)
Piece of Pie – 5.24 (säv. Weiland, R. DeLeo)
Plush – 5.13 (säv. Weiland, R. DeLeo, Kretz)
Wet My Bed – 1.36 (säv. Weiland, R. DeLeo)
Crackerman – 3.13 (säv. Weiland, R. DeLeo, Kretz)
Where the River Goes – 8.26 (säv. Weiland, D. DeLeo, Kretz)
Listasijoitukset > Albumi

| Vuosi | Lista | Sijoitus |
| --- | --- | --- |
| 1992 | Heatseekers | 1 |
| 1993 | The Billboard 200 | 3 |
| 1993 | UK Albums Chart | 27 |
Listasijoitukset > Singlet

| Vuosi | Kappale | Lista | Sijoitus |
| --- | --- | --- | --- |
| 1993 | "Sex Type Thing" | Mainstream Rock Tracks | 23 |
| 1993 | "Plush" | Mainstream Rock Tracks | 1 |
| 1993 | "Plush" | Modern Rock Tracks | 9 |
| 1993 | "Plush" | Top 40 Mainstream | 18 |
| 1993 | "Plush" | UK Singles Chart | 23 |
| 1993 | "Wicked Garden" | Mainstream Rock Tracks | 11 |
| 1993 | "Wicked Garden" | Modern Rock Tracks | 21 |
| 1993 | "Creep" | Mainstream Rock Tracks | 2 |
| 1993 | "Creep" | Modern Rock Tracks | 12 |
Delhin pommi-iskut 29. lokakuuta 2005

| Delhin pommi-iskut 29>  lokakuuta 2005 |
| --- | --- |
 Räjähdyspaikat
Paikka:  Delhi, Intia
Ajankohta:  29. lokakuuta 2005
Iskutyyppi:  pommi-isku
Kuolleita:  62
Haavoittuneita:  noin 210
Epäilty/epäillyt:  Inqilabi
Delhin pommi-iskut 29. lokakuuta 2005 tapahtuivat, kun kolme pommia räjähti Delhissä, Intiassa. Terrori-iskut surmasivat 62 ihmistä ja noin 210 loukkaantui. Kashmirilainen Inqilabi-äärijärjestö ilmoitti tehneensä iskut.
Räjähdykset

5.38pm IST: Paharganjin basaarissa lähellä Delhin rautatieasemaa
6.00pm IST: lähellä bussia Govindpurin alueella
6.05pm IST: kaupungin eteläosassa Sarojini Nagarin torilla
Constance Markievicz

| Constance Markievicz |
| --- | --- |

Henkilötiedot
Muut nimet:  Constance Georgine Markievicz o.s. Gore-Booth
Syntynyt: 4. helmikuuta 1868 Lontoo, Englanti, Ison-Britannian ja Irlannin yhdistynyt kuningaskunta
Kuollut: 15. heinäkuuta 1927 (59 vuotta) Dublin, Irlannin vapaavaltio
Kansalaisuus:  irlantilainen
Arvonimi: kreivitär
Puoliso:  Casimir Dunin-Markievicz
Constance Georgine Markievicz (myös muodossa Markiewicz, o.s. Gore-Booth; 4. helmikuuta 1868 Lontoo – 15. heinäkuuta 1927 Dublin) oli irlantilainen kreivitär ja radikaali nationalistinen poliitikko. Hänet valittiin vuonna 1918 ensimmäisenä naisena Ison-Britannian parlamenttiin, tosin muiden Sinn Féin -puolueen edustajien tavoin hän kieltäytyi ottamasta edustajanpaikkaansa vastaan.
Aiheesta muualla

Kuvia tai muita tiedostoja aiheesta Constance Markievicz Wikimedia Commonsissa
Constance Georgina de Markievicz (englanniksi) Oireachtas (Irlannin parlamentti)
Gerard O'Brien: Markievicz, Constance (1868–1927) (englanniksi) Women in World History: A Biographical Encyclopedia (2002), Encyclopedia.com.
Studiokuva kreivitär Markieviczista revolverin kanssa.
Delhin joukkoraiskaustapaus

Mielenosoittajia Delhissä.
Delhin joukkoraiskaustapaus tapahtui 16. joulukuuta 2012, kun 23-vuotias naisopiskelija joukkoraiskattiin väkivaltaisesti Intian pääkaupungissa Delhissä. Tapauksen tultua julkisuuteen tuhansia ihmisiä osoitti mieltään viranomaisia vastaan ja syntyi väkivaltaisia mellakoita, joissa vaadittiin naisiin kohdistuvan väkivallan tehokkaampaa torjumista.
Raiskauksen uhriksi joutunut nainen kuoli saamiinsa vammoihin sairaalassa Singaporessa 29. joulukuuta 2012.
Tapauksen johdosta pidätettiin kuusi miestä, jotka asetettiin syytteeseen raiskauksesta ja murhasta. Maaliskuussa 2013 eräs tekijöistä teki itsemurhan vankilassa. Neljä miestä sai kuolemantuomion ja yksi alaikäinen kolmen vuoden vankeusrangaistuksen. Intian silloinen sisäministeri Sushilkumar Shinde kommentoi olleensa tyytyväinen tekijöiden saamaan kuolemantuomioon.
Kuolemaantuomittujen valitusoikeuksista johtuen kuolemantuomion langettaminen oli hidasta. Vuonna 2018 uhrin äiti paheksui julkisesti sitä, kuinka tekijät olivat edelleen hengissä. Tammikuussa 2020 päätettiin, että tekijät hirtettäisiin 22. päivä. Päätös hirttämisestä kuitenkin viivästyi yhden tekijöistä anottua armahdusta. Anomus hylättiin, jonka jälkeen uudeksi teloituspäiväksi valittiin helmikuun ensimmäinen päivä. Kolmella tekijöistä oli vielä mahdollisuus anoa armahdusta. Teloitus kuitenkin viivästyi delhiläisen oikeusistuimen päätöksestä johtuen. Uhrin äidin mukaan syytetyt hyödynsivät laissa olevia porsaanreikiä vältelläkseen kuolemantuomion täytäntöönpanoa. Maaliskuun kolmantena päivänä kuolemantuomio viivästyi yhden syytetyn anottua armoa presidentiltä. Anomus hylättiin, ja Delhin paikallishallituksen mukaan syytetyt käyttivät oikeutensa loppuun, minkä osalta seuraavaksi teloituspäiväksi valittiin 20. maaliskuuta 2020. Kuolemantuomio toteutui odotetusti 20. maaliskuuta klo 5:30.
Jälkiseuraukset

Tapauksen jälkeen Intia päätti koventaa rangaistuksia joukkoraiskausten osalta. Joukkoraiskauksien minimirangaistus nostettiin 20 vankeusvuoteen sekä kuolemantuomion langettaminen raiskaajille mahdollistettiin. Delhin pääministeri Sheila Dikshit aikoi erota tehtävästään vuonna 2012 sydänleikkauksensa jälkeen. Raiskaustapaus sai hänet kuitenkin muuttamaan mielensä, koska hän oletti että hänen eronsa oltaisiin nähty pakenemisena vaikeasta tilanteesta. Nationalistipuolue Shiv Sena otti raiskaustapaukseen kantaa vuonna 2013 jakamalla useille tuhansille naisille puukkoja ja chilipulveria Mumbaissa, jotta naisilla olisi jotain millä puolustautua mahdollisia hyökkääjiä vastaan.
Pegtymelin kalliopiirrokset

| Pegtymelin kalliopiirrosalue |
| --- | --- |

Sijainti
 Pegtymelin kalliopiirrosalue
Koordinaatit:  69°32′0″N, 174°31′0″E
Valtio:  Venäjä
Historia
Tyyppi:  kalliopiirros
Huippukausi:  kivikausi, pronssikausi
Alue:  Tšukotka
Merkitys:  Venäjän pohjoisin kalliopiirrosalue
Aiheesta muualla
  Pegtymelin kalliopiirrosalue Commonsissa 
Infobox OKVirheellinen NIMI-arvo: 
Pegtymelin kalliopiirrokset sijaitsevat Pegtymelin jokilaaksossa Tšukotkan autonomisessa piirikunnassa ja Sahan tasavallassa Venäjällä. Kalliopiirroksia on löydetty 12 pääalueelta, joissa on yhteensä yli 350 kuvakenttää ja yksittäistä kuviota. Uusia piirroksia löytyy edelleen.
Tutkimus

Piirrokset toi julkisuuteen geologi Nikolai Samorukov, joka oli vuonna 1965 tutkimassa alueen geologiaa. Venäjän tiedeakatemia lähetti arkeologin Nikolai Dikovin tutkimaan piirroksia. Hän teki kaksi tutkimusmatkaa alueelle vuosina 1967 ja 1968. Kaikuulin kalliolla hän tutki 11 kuvakenttää, joissa oli 103 kuviota tai kuvaryhmää. Samalla retkellä havaittiin luola, jonka sisältä löytyi myös kuvioita. Kaikuulin kalliolta noin 10 kilometriä Pegtymelin alajuoksulle päin löytyi paleoliittinen asuinpaikka, jonka yläpuolella oli yksi kuvakenttä.
Vuonna 1986 Dikov tutki Kaikuulin kalliota uudelleen ja löysi sieltä uusia kuvakenttiä. Noin 5 kilometriä alavirtaan sivujoen Dvurogin yhtymäkohdasta löytyi vielä yksi kuvakenttä. Hän julkaisi aiemmat tutkimuksensa venäjäksi vuonna 1971. Siinä hän esitteli kaikki 104 kuvakenttää piirroksineen ja samalla retkien aikana tehtyjen kaivauksien tulokset. Vuonna 1999 sama kirjoitelma julkaistiin englanniksi käännettynä.
Vuonna 1999 järjestetyllä tutkimusretkellä löydettiin 24 uutta kuvakenttää tai kalliopiirrosta. Kolme vuotta myöhemmin teki Pietarin kalliopiirroksiin erikoistunut ryhmä Mikhail Slobodshanin johdolla retken alueelle ja se luetteloi kaikki siihen mennessä löydetyt kalliopiirroskohteet. Seuraavana vuonna 2004 Slobodshan laajensi tutkimusaluetta ja etsi järjestelmällisesti uusia kuvakenttiä. Niitä ei kuitenkaan löydetty lisää ja retken anniksi jäi kaikista kuvioista otetut valokuvat. Valokuvista havaittiin vielä 74 uutta kuviota tai kuvakenttää.
Vuosina 2005 ja 2006 italialais-venäläinen tutkimusprojekti dokumentoi kalliopiirrokset uusilla kuvion muodot tallentavalla menetelmällä. Ryhmää johtivat Stefania Zini ja Jekaterina Devlet. He käyttivät dokumentoinnissa kovettuvaa silikonia, joka levitettiin piirroksen päälle ja johon piirroksen korkeuserot kopioituivat korkokuviksi. Tämäkin retkikunta suoritti laajoja etsintöjä kaukana Kaikuulin kallion ympäristöstä, mutta eivät löytäneet uusia piirroksia.
Kalliopiirrokset > Sijainti ja valmistustekniikka

Kalliopiirrosten pääalue muodostuu Kaikuulin kallion kuvista ja se sijaitsee noin 60 kilometriä yläjuoksulle päin Pegtymelin suistosta ja 40−50 kilometriä sisämaahan meren rannikolta.
Kalliopiirrokset on piirretty kallioon käyttäen kolmea eri tekniikkaa: hakkaamalla, raaputtamalla ja hiomalla. Joskus kuviosta erottaa sevästi, että motiivin ääriviivat on piirretty kiveen ensin ja sen jälkeen on kuvion sisäosat hakattu täyteen jälkiä. Kuviot on tehty hiekkakiveen tai aleuroliittiin, joista Kaikuulin kallioselänne muodostuu. Kiven laatu on kova ja kritiikki on kohdistunut siihen, ettei kuvioita olisi voinut valmistaa kivityökaluilla. Kuvioiden alta on löydetty kivityökalujen jäänteitä, joihin on jäänyt hakkauksista jälkiä. Näiden kokeilujen myötä kritiikki on vaimentunut ja on myönnetty, että kuviot on voitu tehdä kivikaudellakin. Pronssityökalu, jolla hakkausta myös kokeiltiin, kului nopeasti piloille. Sen sijaan rautasilla työkaluilla synnytti kiveen kalliopiirroksien kanssa identtiset jäljet. Vaikka rautaisia työkaluja ei ole löydetty. pidetään mahdollisena, että niitä on voitu käyttää. Työkaluhypotesia tutkitaan kuitenkin edelleen. Osa piirroksista ovat huonossa kunnossa muun muassa sään vaikutusten, jäkäläkasvustojen takia, kiven pinnan pakkasrapautumisen vuoksi ja vierailijoiden tihutöiden takia.
Kalliopiirrokset > Ajoitus

Dikov on analysoinut kuvakenttiä niiden piirtämistyylin ja -järjestyksen mukaan. Hänen mielestään vanhimmat peurankuvat ovat ajalta noin 1000 eaa., koska samantapaisia kuvioita on tehty muuallakin. Viimeiset piirrokset tehtiin hänen mukaan noin 500−1000 jaa..
Kalliopiirrokset > Aiheita

Eniten piirroksia on tunturipeuroista, joista on löydetty 315 piirrosta. Ne on piirretty sivukuvina joko vain ääriviivoja käyttäen tai täyteen hakattuina. Vain 36 peuraa on ilman sarvia ja tutkijat pitävätkin niitä kevätpeuroina. Eläinten jalat on yleensä piirretty suoriksi ja niitä on tavallisesti kaksi. Vain kolmella peuralla on jalat polvista taivutetut ja neljälle peuralle on piirretty neljä jalkaa. Eräs peura on laukassa, 20 on uimassa ja muutama on piirretty ruokailemassa. Peurat on kuvattu sekä yksinään että laumassa.
Toiseksi eniten piirroksia on ihmisistä, joista on löydetty 265. Kumpaakin sukupuolta esiintyy kuvastossa ja ne esitetään suorittamassa jotakin. He muun muassa melovat, metsästävät, hiihtävät, kantavat kajakkia, keihästävät valasta tai melovat suurta venettä. Metsästäjillä on apulaisenaan koiria. Ne avustavat piirrosten kohtauksissa eläimen pyyntiä. Yleisin metsästyskohtaus on peuran keihästäminen kajakista tai kanootista käsin. Yksipaikkaiset veneet ovat nopeita ja käteviä peurojen ja lintujen pyytämisessä. Keväällä ja syksyllä vaeltavien ja jokia ylittävien peurojen metsästyksestä on paljon etnografisia kuvauksia. Vain kaksi kohtausta kuvaa valaan pyytämistä.
Yksipaikkaisia veneitä on piirretty 76 ja niitä melotaan usein kaksilapaisilla meloilla, vaikka myös yksilapaisia melojanäkee. Isoissa veneissä on yleensä 5−8 ihmistä ja niissä käytetään aina yksilapaisia meloja sekä joskus peräsintä veneen ohjaamiseen. Veneet on kuvattu aina sivultapäin ja hyvin realistisesti. Kuvoista on tunnistettu 10 erilaista venetyyppiä, joista puolet tunnetaan etnografisista kuvauksista. Kuusi kaksoismelaa on piirretty ilman ihmistä ja venettä.
Maanisäkkäitä on monta lajia. Karhuja on 9, joista 4 on tunnistettu jääkarhuksi. Koiran ja suden erottaminen on vaikeaa, mutta kaksi niistä ei toimi ihmisen puolesta vaan häntä vastaan. Merinisäkkäitä on 10 ja ne esittävät hylkeitä, tappajavalaita tai muita suurempia valaita. Eräät valaat suihkuttavat ilmaan vettä hengitysilman mukana. Kahun jalanjälkiä on piirretty kaksi, joista toisella jäljellä on kuusi varvasta. Ihmisen jalanjäljistä voi tunnistaa jalkineiden piirteet. Linnut, joita on laskettu 22, ovat enimmäkseen hanhia, sorsia, joutsenia ja lokkeja. Kaksi kuviota esittävät ihmistä, joka oleilee nelikulmion sisällä, mikä on tulkittu asumukseksi.
Muusta kalliopiirroskuvastosta Pegtymelin erottaa sen kuvakenttien sisältämät sienimäiset kuviot. Niitä esiintyy toisinaan yksinään, mutta useimmin ne piirrettiin ihmisen pään yläpuolelle. Tällä hetkellä sienikuvioita tunnetaan 34. Asetelman symboliikka on herttänyt suurta huomiota. Monet ovat tulkinneet sen merkiksi sienien huumaavan vaikutuksen alaisena olemisesta. Muitakin tulkintoja on tehty sen perusteella, että seudulla hyödynnetään sieniä edelleen. Niiden merkitys seudun väestölle on ollut kaksijakoinen, minkä kansanperinteen kerääjän ovat huomanneet esimerkiksi kansantarinoista tai mytologiasta.
Kirjallisuutta

Dikov, Nikolai: "Rock enigmas of ancient Chukchi", 1999
Bland, Richard L.: Another Look at the Pegtymel’ Petroglyphs. Arctic Anthropology, 2010, 47. vsk, nro 2, s. 22−31.  doi:10.1353/arc.2010.0014.  Abstrakti. Viitattu 14.5.2015. (englanniksi)
Aiheesta muualla

Golovnev, Andrei: Arctic Sea Nomads: Adaptation Models, 2002
Visit Chokotka: Discoveries (Arkistoitu – Internet Archive)
Zini, Stefania & Devlet, Jekaterina G.: Missione Chukotka[vanhentunut linkki]
Гиря, Е.Ю. & Дэвлет, Е.Г.: ОБ ИССЛЕДОВАНИИ ТЕХНИКИ ВЫПОЛНЕНИЯ ИЗОБРАЖЕНИЙ НА СКАЛАХ[vanhentunut linkki] (Piirtämistekniikan kokeluja, valokuvia), 2012
Samorini, Giorgio: Incisioni rupestri del fiume Pegtymel, Siberia (Arkistoitu – Internet Archive)(italiaksi)(The rock engravings of the Pegtymel river, Siberia)
Deksippos

Deksippos (kreikkaa), latinaksi Dexippus, voi viitata seuraaviin henkilöihin:
Deksippos (400-luku eaa.), spartalainen sotapäällikkö peloponnesolaissodassa
Deksippos Koslainen (300-luku eaa.), kreikkalainen lääkäri
Publius Herennius Dexippus (200-luku), kreikkalais-roomalainen historioitsija
Deksippos (n. 350), kreikkalainen uusplatonilainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deksippos”, voi hakea sivunnimihaulla, laajalla sivunnimihaulla tai tekstihaulla.
Derek Holmes

Derek Holmes (s. 1939) on entinen kanadalainen jääkiekkovalmentaja. Hän oli Suomen jääkiekkomaajoukkueen päävalmentaja kaudella 1960–1961. Holmes valittiin jääkiekon IIHF Hall of Fameen taustavaikuttajana vuonna 1999 Hän toimii nykyään pelaaja-agenttina.
Daniel Jackson
Muuta Danielista

Daniel on orpo. Hänen arkeologivanhempansa kuolivat hänen ollessaan pieni, kun he jäivät sortuvan egyptiläisen taidemonumentin alle järjestäessään näyttelyä museoon.
Danielin ilmeisesti ainoa elossaoleva lähisukulainen, hänen isoisänsä Nick Ballard on myös tutkija. Hän esitti aikoinaan alienien Maassa käymisen mahdollisuutta kollegoilleen, mutta hänet leimattiin harhaluuloiseksi ja lopulta turhautuminen ajoi hänet hulluuden partaalle. Daniel on saanut toisinaan ideoita hänen vanhoista tutkimuksistaan.
Daniel osaa puhua enemmän tai vähemmän yli 23 kieltä. Sarjassa hänen on näytetty käyttävän äidinkielensä englannin lisäksi muinaista egyptiä, espanjaa, venäjää, mandariininkiinaa ja saksaa sekä lisäksi goa'uldien, muinaisten ja unasien kieltä.
Danielin syntymäpäivä on jakson Forever in a Day mukaan 8. heinäkuuta.
Aiheesta muualla

Wikimedia Commonsissa on kuvia tai muita tiedostoja aiheesta .
Hahmokuvaus (Arkistoitu – Internet Archive) GateWorld-sivustolla (englanniksi)
Daniel Jackson StargateWiki-sivustolla (englanniksi)
Tähtiportin vakiohahmot
Samantha Carter, Vala Mal Doran, George Hammond, Daniel Jackson, Hank Landry, Cameron Mitchell, Jack O'Neill, Jonas Quinn, Teal'c
Demonologia

Helvetillisten legioonien suurherttua Amdukias. Puupiirros Collin de Plancyn teoksesta Dictionnaire Infernal, 1863.
Demonologia on oppi pahoista hengistä eli demoneista. Demonologia syntyi keskiaikaisten ja varhaisen uuden ajan teologien pyrkimyksistä kerätä ja järjestää Saatanaan ja demoneihin liittyviä käsityksiä. Myöhemmin demonioppi on vaikuttanut okkultismiin. Demonologiaa tunnetaan myös muissa uskonnoissa.
Demonologia nykyajan kristinuskossa

Periaatteessa demonologia kuuluu angelologian tavoin luterilaisen kirkon oppiin, joskaan se ei ole keskeisellä sijalla. Vuodesta 1886 alkaen Suomessa luterilainen kirkko on väittänyt, että kaste ei poistakaan demoneja vauvoista.
Katolinen kirkko kuitenkin väittää harjoittavansa demonien poistamista niiden valtaamista eli riivaamista ihmisistä. Ensin kuitenkin ”suljetaan pois” muut vaihtoehdot kuten harhat ja päihteet. Katolinen kirkko sertifioi demonologeja (eksorkisteja), mutta sertifiointi vaatii katolisuuden laajaa tuntemusta ja vuosien koulutusta.
Koska demoneita pidetään nykyisin yleensä taikauskona, kristillisten demonologien rooli on pienentynyt dramaattisesti valistusajan alusta lähtien. Eksorkismista eli demonien poistamisesta käytetään myös termiä manaus, joka on sikäli sekaannusta aiheuttava, että toisaalta sillä tarkoitetaan myös demonien esiin kutsumista näkyvään todellisuuteen.
Cordwainer Smith

Cordwainer Smith vuonna 1953.
Cordwainer Smith (oikealta nimeltään Paul Myron Anthony Linebarger, 11. heinäkuuta 1913 Milwaukee,  Yhdysvallat – 6. elokuuta 1966 Baltimore, Yhdysvallat) oli yhdysvaltalainen Kiinan tutkija, psykologisen sodankäynnin asiantuntija ja kirjailijanimellä Cordwainer Smith tieteiskirjailija. Seitsemän Smithin novellia on julkaistu suomennettuna valikoimassa Planeetta nimeltä Shajol.
Palkinnot ja tunnustukset

Tähtivaeltaja-palkinto 1986 teoksesta Planeetta nimeltä Shajol
Teoksia > Suomennettu novellikokoelma

Planeetta nimeltä Shajol . (The best of Cordwainer Smith, 1975, valikoima alkuteoksesta.) Suomentanut Matti Rosvall. WSOY, 1985. ISBN 951-0-12910-0. Sarja: Sci-fi-sarja
Alpha Ralpha boulevard
Balladi C'mellistä
Kiinalaisilmiö
Komentaja Suzdalin rikos ja riemuvoitto
Kuinka aivot poltettiin
Matami Hittonin Kisumisut
Naurutalon kuollut rouva
Neito joka purjehti Sielua
Planeetta nimeltä Shajol
Teoksia > Suomennettuja novelleja

Rotan ja lohikäärmeen peli (1955). Aikakone 3/1990.
Kiinalaisilmiö (1959). Teoksessa Maailma mielen mukaan, 1986,
Gustiblen planeetalta (1962). Aikakone 4/1990.
Aiheesta muualla

Kuvia tai muita tiedostoja aiheesta Cordwainer Smith Wikimedia Commonsissa
Leena Peltonen: Miten tästä eteenpäin? Historialliset tulevaisuusspekulaatiot. Aikakone 1994/2000.
Juhani Hinkkanen: Tulevaisuushistorian bibliografiaa. Aikakone.
Derek Hammond-Stroud

Derek Hammond-Stroud OBE (10. tammikuuta 1926 Lontoo – 14. toukokuuta 2012) oli brittiläinen ooppera-, operetti- ja konserttilaulaja, joka oli äänialaltaan baritoni. Hänen ohjelmistonsa vaihteli rooleista Gilbertin ja Sullivanin opereteissa rooleihin Richard Wagnerin teoksissa, joiden esityksiin hän osallistui Sadler's Wells -yhtiössä (sittemmin English National Operassa) Reginald Goodallin johdolla.
Hammond-Stroud opiskeli Salvatorian Collegessa Harrow'ssa. Hän jatkoi opintojaan Trinity College of Musicissa ja suoritti opintoja myös ulkomailla Elena Gerhardtin sekä Gerhard Hüschin johdolla. Hammond-Stroud teki debyyttinsä vuonna 1955 St Pancras Festivalilla Joseph Haydnin L'anima del filosofon konserttiesityksessä, joka samalla oli teoksen Britannian-ensiesitys. Kaksi vuotta myöhemmin Hammond-Stroud teki samalla festivaalilla oopperadebyyttinsä Publiuksen roolissa Wolfgang Amadeus Mozartin La clemenza di Titossa. Vuonna 1961 hän liittyi Sadler's Wells -yhtiön (sittemmin English National Operan) esiintyjäksi. Siellä hän tulkitsi muun muassa Dr Bartolon roolin Gioacchino Rossinin Sevillan parturissa, Melitonen roolin Giuseppe Verdin Kohtalon voimassa, nimiroolin Verdin Rigolettossa ja Papagenon roolin Mozartin Taikahuilussa. Lisäksi hän teki esiintymisiä useissa rooleissa Jacques Offenbachin sekä Gilbertin ja Sullivanin opereteissa. BBC:n Proms-festivaalilla Hammond-Stroud tulkitsi monia teoksia, kuten 31:ssä eri esiintymisessä vuosien 1968–1988 välillä Gilbertin ja Sullivanin operetteja.
Hammond-Stroud teki Covent Garden -debyyttinsä vuonna 1971 Faninalin roolissa Richard Straussin Ruusuritarin esityksessä. Hän palasi usein laulamaan Covent Gardeniin seuraavien kahden vuosikymmenen aikana. Myös ensimmäisen esiintymisensä Metropolitan-oopperassa Hammond-Stroud teki Faninalin roolissa. Lisäksi hän teki esiintymisiä muun muassa San Diegossa, Houstonissa, Buenos Airesin Teatro Colónissa, Münchenin Bayerische Staatsoperissa ja Alankomaiden kansallisoopperassa. Yksinlaulujen tulkitsijana Hammond-Stroud esiintyi säännöllisesti Lontoossa, Wienissä ja Amsterdamissa. Hänen tulkintansa Franz Schubertin Winterreisesta Wigmore Hallissa vuodelta 1979 julkaistiin levytettynä vuonna 2002.
Hammond-Stroud oli Royal Academy of Musicin kunniajäsen vuodesta 1976. Kuusi vuotta myöhemmin hänestä tehtiin Trinity College of Musicin Honorary Fellow. Vuonna 1987 Hammond-Stroud sai Brittiläisen imperiumin ritarikunnan upseerin arvon.
Donna Brown

Donna Brown voi viitata seuraaviin henkilöihin:
Donna Brown (s. 1955), kanadalainen sopraano
Donna Quinn-Brown (s. 1963), australialainen koripalloilija
Lisäksi Donna Brown on ollut seuraavien fiktiivisten henkilöiden nimenä:
Donna Brown (o.s. Tubbs), The Cleveland Show
Donna Brown, Neighbours
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Donna Brown”, voi hakea sivunnimihaulla, laajalla sivunnimihaulla tai tekstihaulla.
Don’t Close Your Eyes

| Don't Close Your Eyes> Kappaleen tiedot |
| --- | --- |
Esittäjä(t):  Max Jason Mai
Tyylilaji:  metallimusiikki, metalcore
Julkaistu:  17.3.2012
Säveltäjä(t):  Max Jason Mai
Sanoittaja(t):  Max Jason Mai
Euroviisutiedot
Vuosi:  2012
Maa:  Slovakia
Kieli:  englanti
Sijoitus semifinaalissa:  18.
Pisteet semifinaalissa:  22
Sanat:  sanoitus
Video:  videolinkki
Don't Close Your Eyes on slovakialaislaulaja Max Jason Main esittämä kappale, jolla hän edusti Slovakiaa vuoden 2012 Eurovision laulukilpailussa. Slovakian yleisradioyhtiö RTVS valitsi Main sisäisesti maan edustajaksi, ja kappaleen valitsi yleisradioyhtiön tuomaristo kahdesta vaihtoehdosta.
Kappale kilpaili Eurovision laulukilpailun toisessa semifinaalissa 24. toukokuuta. Kappale sijoittui semifinaalin 18:nneksi eli viimeiseksi eikä päässyt finaaliin.